السلام عليكم ورحمة الله وبركاته. الحمد لله وكفى. وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله. لبيك يا ربنا وسعديك والخير
كل الخير في يديك والشر ليس اليك. انا بك واليك تباركت وتعاليت استغفرك واتوب اليك. اللهم صل على حبيب قلوبنا. اللهم صل على من ايقظ الله به قلوبنا. اللهم صل على الهادي الامين محمد صلى الله عليه وسلم. اما بعد اخواني
اخوتي في الله الليلة النهاردة احنا بنصور من مكان اول مرة نصور منه. النهاردة احنا بنصور من مكان يا جماعة احنا ممكن هنعيش في اي مكان بنصور فيه او في اي مكان احنا عايشين فيه هنعيش سنتين تلاتة عشرة عشرين تلاتين. انما المكان اللي بنصور منه دلوقتي هنعيش فيه قهريا وجبريا شئنا او
رضينا او ما رضيناش. حبينا ده او ما حبيناهوش هنعيش فيه ليوم القيامة. مش معقولة يا جماعة المكان ده ما نجيش فيه. وما نقعدش فيه وما نصورش فيه. وما اعيش فيه وما نستعدش للحزة اللي هنيجي غصب عننا كلنا فيه. احنا النهاردة بنصور من العالم الاخر. انا الليلة باكلمكم مش من استوديو ولا من مكان
كان بنصور فيه انا الليلة باكلمكم من المقابر كل اللي حوالينا الوقت دول ميتين. كل اللي حوالينا الوقتي يا اما قبر مفتوح زي ده هو ما حدش عارف مين اللي هيتقفل
عليه وهيتقفل عليه امتى ؟ ويا ترى اللي هيتقفل عليه القبر ده يتقفل عليه؟ بكرة بعده ويا ترى اللي هيتقفل عليه القبر ده ؟ الوقتي بيجري وفرحان ولا بيستعد للحظة اللي هيدخل فيها هنا وممكن يعيش هنا عشر تلاف عشرين الف سنة. لحد يوم القيامة. يا اخوانا احنا لازم نفوق. يا اخوانا المكان ده لو ما فوقناش فيه مش هنفوق
لو قلوبنا ما استيقزتش فيه مش هنستيقز. المقابر اللي احنا فيها دي المكان الوحيد من الاخرة اللي موجود على وجه الارض. احنا دلوقتي كل اللي حوالينا دول اوعوا افتكروا انهم ميتين مش حاسين. يا جماعة كل قبر دلوقتي مقفول حوالينا. اما روضة من رياض الجنة واما حفرة من حفر النار. اما واحد لو خيرناه ما بين
اللي هو فيه من النعيم وبين الدنيا واللي فيها يقول لأ انا عايز افضل هنا. واما واحد دلوقتي بيستغيث وبيتوسل وبيقول رب ارجعون رب ارجعون كما قال ابن كثير يظل يقولها الى يوم القيامة. يظل يتوسل ان ربنا يخرجه من السجن اللي هيفضل فيه ليوم القيامة ده الى يوم القيامة
يا اخواني في الله احنا لازم نفوق عشان كده احنا بنصور النهاردة من المقابر مش بنصور من المقابر عشان نخوف الناس عشان نقلق الناس عشان نشد على الناس لا والله. ده عشان رحمة بالناس. ده عشان قلوبنا اللي الدنيا والشهوات والفتن اسستها. في علاقتها بالله
القلوب ديت زي ما النبي عليه الصلاة والسلام قال ما رأيت منظرا الا والقبر افظع منه. المنظر اهو منظر القبر اللي مفتوح دا هو منظر القبر اللي مقفول دا منزر القبر اللي مقفول دهوت ولا الله اعلم اللي جواه الوقتي عامل ايه. يا جماعة اللي حوالينا دلوقتي ممكن يكونوا سامعينا. او فيهم ناس سامعانا. ممكن يكون فيهم ناس بتتمنى الوقتي
ليلة واحدة تعبد ربنا فيها. الليلة دي لسة قدامنا اهو. الليلة ديت لسة معنا اهوات. الليلة دي لو دخلنا هنا واتقفل علينا. هنتمنى ان دهب الارض كله نفتدي به ونرجع ونرجع ساعة. الوقتي احنا لسة معنا العمر ولسه معنا الايام. اللي حوالينا الوقتي ممكن يكونوا بيقولوا يا بختكم. يا بختكم
الفرصة اللي انتم فيها. يا بختكم على العمر اللي لسة قدامكم. يا بختكم لو لسة لكم ساعة واحدة تعيشوا فيها في الدنيا. لازم نقدر قيمة عمرنا لازم نقدر قيمة ايامنا. لازم نقدر قيمة ايامنا. عشان كده يا اخواني في الله احنا بنصور من هنا النهاردة يعني المكان اللي احنا فيه ده هم نظرتين هيفهموك
وكل حاجة. العالم الاخر انا الوقتي في العالم الاخر. انا الوقتي عايش وسط ناس يا منعمين يا معذبين. انا الوقتي عايش وسط ناس الله اعلم. الله اعلم في ايه ؟ الله اعلم احوالهم ايه ؟ ولكن يا جماعة واحنا في المكان الوحيد من الاخرة اللي موجود على وجه الارض اللي احنا هاجرينه. وربنا قال الهاكم
كثر حتى زرتم المقابر. لحد ما جيتوا هنا. لحد ما جيتي لحد ما جيت لحد ما بصيت على القبر المفتوح. والقبر المقفول والتراب. التراب دهو يا جماعة التراب ده كانوا بني ادميين. التراب ده كان بني ادمين يا جماعة. ده كان ممكن عين اجمل بنت في المنصورة من اربعين سنة. ده كان ممكن ايد
او عضلات او كتف اقوى شاب في المنصورة من خمسين سنة. والوقت بقى ايه ؟ الوقتي بقى شوية تراب تزوروه الرياح. الوقت بقى شوية تراب بنغسل ايدنا منه بعد ما نمسكه في ايدينا. كانوا دول اجساد عايشين زينا. بيتكلموا زينا. بينطقوا زينا. بيحلموا زينا. عندهم طموحات زينا. عندهم امال زينا
في النهاية حصل ايه ؟ اخواني في الله القبر المفتوح ده المنزر اللي احنا بدأنا به. القبر ده هيتقفل على مين ؟ والقبر ده لما يتقفل هيحصل فيه ايه ؟ احنا الوقتي في
مسلمين مش في مقابر غير مسلمين. انا معي حديث من اخطر ما يكون. حديث موجود له اصل في صحيح البخاري. والحديث صحيح عن النبي عليه الصلاة والسلام والحديس رواه سيدنا ابو هريرة. الحديس انا معنونه عندي انا في حياتي ماذا يحدث في مقابر المسلمين؟ المقابر اللي احنا فيها. انا مش هقول حديس البراء ابن عازب
دلوقتي حديس ان كان مؤمنا وان كان كافرا وفاجرا لأ انا مش هقول حديس اللي هيقول ها ها لا ادري انا مش عارف يمين ربي ومين نبيي ديني والعياز بالله. انا هقول حديس للي بيحصل هنا من النعيم ومن العزاب لمقابر المسلمين. حديث ابو هريرة ولكن قبل ما ابدأ يا اخواننا الحقيقة
هنا بتتعرف بنظرتين. بنظرتين هتبصهم هنا هتعرف كل حاجة. وهتضحك ملوا قلبك على الناس اللي بتجري برة ده جري الوحوش على الدنيا كل ما اجي هنا احس ان انا هاموت على روحي من الضحك. على الناس اللي بتجري على الدنيا برة وبتقتتل على الدنيا برة. وبتضيع اعمارها الغالية جدا. جدا
لكل اللي حوالينا الالوف المؤلفة. يا جماعة المقابر مش فاضية. ده الوف مؤلفة مالية حوالينا الوقتي. كانوا ناس زينا ودلوقتي بقوا من اهل القبور. الله المهم في ايه ؟ القبور مش فاضية. احنا قاعدين وسط ناس في يوم من الايام هنبقى زيهم غصب عننا. بص لما تيجي المقابر هنا. لما تيجي المقابر هنا وتتدبر
بصوا بصة لفوق. شايف السما؟ شايف فوق السما فوق السماوات عرش الملك. الله! الباقي الاول للاخر الذي لا يموت. الحي القيوم اللي قبل ما احنا نتخلق وقبل السماوات دي ما تبقى موجودة وقبل الارض ما تبقى موجودة. الله سبحانه وتعالى. الله الباقي
هتعرف مين هو الملك؟ وبص حواليك ده كان راجل ملياردير وده كان مليونير. ودي كانت واحدة جمالها فاتنا به الدنيا كلها. والقبر ده كان شاب بيطمح لحد ما مات فجأة. والقبر دهوت كان واحدة يعني نفسها في احلام وطموحات وماتت فجأة. والقبر ده والقبر ده هتعرف كله
تراب كلهم بقوا تراب. بص فوق تعرف مين الملك. وبص تحت تعرف قد ايه احنا عبيد. وقد ايه هنبقى تراب في يوم من الايام الا تحية نال الشهادة وربنا يقبلها هيحرم جسده على النار. قال رسول الله صلى الله عليه وسلم قال رسول الله صلى الله عليه وسلم اسمع معي بقلبك
بقى الحديس ده اسمعي معي بقلبك الحديس ده وهنحاول الوقت يا جماعة ان احنا نبص في المقابر ديت على قبور شباب على قبور بقى لها مية سنة ولا خمسين سنة
ما حدش بص لها. ولا حد فتحها لحد ما بقى منزرها غرابة. على قبور مفتوحة هتتقفل على مين؟ على قبور مقفولة جديدة. الله اعلم اصحابها بيعملوا ايه. دلوقتي ولسه بيتحاسبوا ازاي ؟ قال رسول الله صلى الله عليه وسلم
فيما رواه عنه ابو هريرة ان الميت زي كل اللي حوالينا دول واللي احنا نبقى منهم. ان يقين عشان كده ربنا بيقول الذي خلق الموت والحياة. طب يا رب الحياة قبل الموت الواحد بيعيش وبعد كده يموت لا
اصل اي حاجة في الحياة ممكن تحصل وممكن ما تحصلش. انت ممكن تتجوز وممكن ما تتجوزش. ممكن تخلف وممكن ما تخلفش. ممكن تقتنع وممكن ما تختناش. انما مش ممكن تموت وممكن ما تموتش
مش ممكن تيجي هنا وممكن ما تجيش. ما فيش ده قدر. وكان امر الله قدرا مقدورا. ان الميت اذا يقين اذا وضع في قبره لما بنيجي هنا وماشيين ورا جنازة ونبدأ نفتح للميت ونحطه هنا وبعد كده نبدأ نقفل طوبة ورا طوبة. وبعد الطوب اسمنت والاسمنت نرش عليه طبقة تانية
هو المايك مش هيهرب ولكن هو ده قدر ربنا اذا وضع في قبره فانه يسمع خفق نعالهم اذا ولوا مدبرين. والناس خلاص دفنته ماشية. خفق النعال. يا رسول الله النعال بتخفق! ده النعال جلد على تراب يا رسول الله
اه ما لهاش صوت. ده هو اللي قلبه بيخفق. ده هو اللي قلبه بيرتجف. ده هو اللي جوة بيرتجف. الرسول عليه الصلاة والسلام بيبين لك في الحديس ده مشاعر الميت وهو جوة قبره وهو حس ان الدنيا كلها بتسيبه. والاحباب بيسيبوه بقى لوحده. ما حدش له انيس غير عمله. ما حدش له انيس غير اللي قدمه يدخل به
لما جيت مع اخواني هنا وياما بفضل الله باجي مع الشباب ومع اخواني. هنا نبدأ نشوف مستقبلنا ونشوف هنفرش كبرنا من الوقت ايه؟ السؤال اللي لما بنتفرغ في الشوارع واقول لهم في الاخر خرجتم بايه؟ الكلمة اللي دايما بيقولوها
خرجنا بكلمة هندخل هنا بايه؟ احنا استعدينا بايه للمكان داهو اللي ممكن نعيش فيه؟ اليوم اللي ما هو نعيش فيه فعلا ليوم القيامة. ان الميت اذا وضع في قبره فانه يسمع خفقا عليم. وفي صحيح البخاري قرع نعالهم. قرع ازاي يا رسول الله؟ ده القرع ده اجله حديد وبتضرب على حديد
وبتقرع الاذان. انما يا رسول الله ده احنا احزيتنا دي جلد وماشية على تراب. فين صوت القرع؟ القرع في قلب الميت. القرع في مشاعر الميت قلبه كأن حاجة حديد وبتضرب على قلبه. من شدة الفزع سايبني لوحدي فين ؟ ماشيين ورايحين فين ؟ خلوكم معي. طب لو فضلنا معك هنعمل لك ايه
مش نقدر نعمل لك حاجة. ما عدناش نقدر نقدم لك اي حاجة. ما عدش حاجة دلوقتي معك. غير عملك سواء الصالح او السيء. ايه اللي انت عملتيه عشان تدخلي القبر داهو
الكوبري المفتوح ده اهو ايه اللي انت عملتيه تدخليه؟ عشان يومنا يولوا عنك مدبرين وده هيحصل. ما تسمعيش القرع ولا الخفق. تبقي اطمئن بالله يا ايتها النفس المطمئنة ارجعي الى ربك. راضية مرضية فادخلي في عبادي وادخلي جنتي. ان الميت اذا وضع في قبره
فانه يسمع قرع نعالهم اذا ولوا مدبرين. فان كان فان كان مؤمنا وان كان كافرا كافرا هنا حماد ابن سلمة بيقول ده من اهل القبلة يعني كفر بنعمة الله كفر وجحد نعم ربنا انما ده من اهل القبلة ده كان اسمه مسلم في البطاقة زي ما
الوقتي ولكن للاسف الشديد كان بيقولها بلسانه وقلبه مش موقن بها. تعالوا يا جماعة نقف في مكان تاني في المقابر الخطيرة دي. في المكان العظيم اللي احنا فيه ده تعالوا يا جماعة ناخد كزا مكان كده في المقابر دهيت ونبدأ نعيش مع حديث ابو هريرة كلمة
ونشوف مستقبلنا ونشوف اللي بيحصل في مقابر المسلمين. وبعد كده نقرر احنا هنعمل ايه؟ تعالوا يا جماعة مع بعض نتجول في المقابر مع بعض قال تعالى الهاكم التكاثر الهاكم التكاثر. التكاثر
في الاموال وفي الاولاد وفي العربيات وفي العمارات. حتى زرتم المقابر. لحد ما جيتوا هنا لحد ما زرت المقابر لحد ما قررت انك تقف مع المكان دهو ساعتها جهة اليقظة يا اخواني احنا دلوقتي بنحاول نستيقظ احنا دلوقتي في مكان تاني من المقابر واحنا مع مشهد من اخطر المشاهد اللي في حديث ابي هريرة
عليه الصلاة والسلام بيوصف مشهد باهر الوقتي واحنا بنسمعه ورايا اهو قبرين مفتوحين الله اعلم هيتقفلوا على مين وقبرين مقفولين الله اعلم احوالهم ايه الله اعلم اللي فيهم الوقتي احوالهم ايه. الله اعلم نفسهم في ايه. اخواني في الله. قال رسول الله صلى الله عليه وسلم بقية الحديث فان كان مؤمنا
لو كانت مشغولة بالاعمال الصالحة. لو كان مشغول بطاعة ربنا. لو كان كل همه ازاي يوصل لربنا؟ مش قضيته الدنيا. مش جري وحوش على الدنيا. قضيته الرغبة الى الله. الرغبة في رضا الله من طلاب الاخرة. فان كان مؤمنا اسمعي بقى الوصف الرهيب ده. كانت الصلاة عند رأسه
اول ما يدخل في القبر داهو ويتقفل عليه. تيجي الصلاة كده تقف عند رأسه. كأنها حارس حارس شديد الصلاة. الصلاة مين اللي بيحافظ فيها على تكبيرة الاحرام مين اللي بيحافز فينا على ولو نص ساعة قبل الفجر قيام ليل حسين وعنده خشوع في الفرائض مش سرحان ما هوش عارف صلى تلات ركعات ولا اربع ركعات. مين اللي اول ما ربنا بيقول
الله اكبر في النداء. الله اكبر من كل حاجة بيقطع كل شيء ويحافظ على تكبيرة الاحرام. مين اللي بيحافظ على النوافل؟ صليت الضحى النهاردة؟ وترت قبل ما تنام امبارح يا اخوانا حالنا مع الصلاة كانت الصلاة عند رأسه. مشهد رهيب. تيجي الصلاة كده من عند راسه. ها؟ وكان الصيام عن يمينه
يوم الصيام ييجي كده من الناحية اليمين ويقف من الناحية اليمين. ايه ده! المشهد اصبر وانت هتعرف المشهد ده بيوصف ايه. بيوصف حالة خطيرة لو عرفناها يا جماعة مش هنضيع ساعة في غير العبادات اللي الرسول عليه الصلاة والسلام قالها لنا وكان الصيام عن يمينه. مين صام تلتاشر واربعتاشر وخمستاشر؟ الشهر العربي اللي احنا فيه ده. مين يا
جماعة مين يا اخوانا بيحافز على اتنين وخميس او اتنين او خميس. مين محافز بجانب رمضان على الصيام النوافل؟ وكان الصيام عن يمينه. وكان الزكاة عن شماله. كم واحد فينا بيطلع الزكاة؟ اللي يدي خمسين جنيه للفقير ده وخمسين جنيه للفقير ده. وبعد كده يقول لك ما دي الزكاة وبدل ربنا حقه. لا
فين الزكاة الفريضة وكان فعل الخيرات من الصلاة والصدقة والاحسان الى الناس عند رجليه. يبقى الراجل بقى محاط الاربع احاطات من كل ايه ده! الموقف ده ليه ؟ وبيعملوا كده ليه ؟ شوفي بقى النبي عليه الصلاة والسلام بيقول لك ايه ؟ فيؤتى من عند رأسه. مين اللي يجي له؟ ملايكة العزاب
ملايكة العزام عايزة منه ايه ؟ هو دا مش مؤمن يا اخواننا ما هو دا المفهوم اللي احنا بنصححه دلوقتي. من وسط مقابر المسلمين. يا اخواننا ممكن يكون واحد يعني
ونايم في قبره بشر بالنار وهينام ليوم القيامة ولن يعذب في قبره. عشان كده يوم القيامة يقول يا ويلنا من بعثنا ممن مرقدنا. هو كان نايم في القبر ممكن واحد مسلم ولكن عمل اسباب عذاب القبر. عمل حاجة من اسباب عذاب القبر فبيتعذب في قبره. يعني عذاب القبر ده له اسباب لازم ناخد بالنا منها
فيؤتى من عند رأسه ييجي ملايكة العذاب بسبب معاصي عملها في دنيته. تستوجب عليه العذاب في قبره. فتيجي ملايكة العذاب فيؤتى من عند رأسه فتقول الصلاة ما قبلي مدخل؟ ممنوع حد يعدي من هنا. الله! تخيلوا لو المشهد ده حصل دلوقتي جوة ما قبلي مدخل. الصلاة تقف كدهوت زي حارس
شديد ممنوع حد يعدي. فيؤتى من عن يمينه. ملايكة العزاب تيجي من عن يمينه عشان تعذبه. فيقول الصيام ما قبلي مدخل ممنوع حد يدخل من هنا. ايه ده! فعلا والباقيات الصالحات خير عند ربك ثوابا. وخير املا. ده فعلا امل يا جماعة. العبادات
من اعظم اسباب النجاة من عذاب القبر. العبادات اللي احنا مفرطين فيها. ثم يؤتى من عن يساره. فتقول الزكاة ما قبلي الله! ما عدش غير من بين رجليه فيؤتى من بين رجليه فيقول فعل الخيرات من الصلاة والصدقة والاحسان الى الناس ما
قبلي مدخل محصن من الجهات الاربعة. بايه؟ باعمال الخير. بصلاة بقيام الليل. بصلاة الفرائض بالنوافل الرواتب بركعتين الضحى بصيام الاتنين والخميس. ده عبادة ربنا بجلسات الزكر بجلسة الضحى. بالجلوس للذكر ما بين المغرب والعشاء
بتلاوة القرآن بورد القرآن السابت يا اخوانا العبادة. يا اخوانا العبادة هي سر الامل. العبادة هي اللي بتحمي من عذاب القبر هنا. كم واحد في القبور اللي حوالين عشرات الالاف من القبور اللي حوالينا دخل هنا معه العبادات دي وربنا رحمه ونجاه من عذاب القبر بسببها. وكم واحد يا عيني هيبقى
الحالة التانية اللي هنتكلم عنها دلوقتي واحنا بنتجول في المقابر واحنا بنعمل جولة ما بين الاماكن اللي في المقابر هنا عشان نفوق حتى زرتم المقابر ده الحملة بتاعتنا ده ايه اللي احنا بنصور فيها تصوير حي
العبادات داير ما يدور حواليه. فيقال له اجلس خلاص الوقت بقى تيجي الملايكة الملايكة بتاعة العزاب مشت. وجت ملايكة السؤال والحساب ملايكة العزاب عدت دي ملايكة السؤال والحزام. فيقال له اجلس ده جوة الكلام ده؟ اه. طب جوة الكلام ده فين؟ انا مش شايف حاجة
يا عم احنا بنفتح القبور ما بنلاقيش حاجة بنلاقي الناس ميتة وجثث متعفنة وناس بقت تراب ما تشوفش الكلام ده. وهو انا الوقتي لو فيه عربية ومعي الريموت بتاعها باقوم ضاغط على الزرار العربية
تفتح اتفتحت ولا لأ فتحت. الله! يبقى بالتأكيد فيه حاجة طلعت فتحتها ولا لأ ؟ اه بالتأكيد. طب انت شفتها لأ ما شفتهاش. مش كل حاجة ما شفتهاش يبقى مش موجودة
انا دلوقتي معي راديو فتحت ازاعة القرآن الكريم قال لأ هو القرآن كان فين ؟ وبعد كده قلبتها بقت الشباب والرياضة جابت ماتش كورة. الله هو ماتش الكورة كان فين ؟ هو يقينا موجود
والا انت سمعته ازاي بس انت ما كنتش سامعه مش كل حاجة ما انتش سامعها ما هيش موجودة يا اخواننا النعيم اللي موجود في المكان ده اعظم من اي موجود على وجه الارض. والعذاب اللي موجود في المكان ده اعظم من اي عذاب على وجه الارض. يا اخواني عايزين نفوق. ماذا يحدث تحت الارض
ماذا يحدث في هذه القبور؟ والله العظيم يا اخواني لو ربنا كشف لك وكشف لك القبور دي. واللي بيحصل فيها والله العظيم لولا الا ان النبي عليه الصلاة والسلام قال لولا الا تدفنوا ما كانش حد دافع لحد ولا كان حد رضى ان هو يدفن بعد ما يموت ووصى انه ما يتدفنش. لولا الا تدافنوا
لدعوت الله ان يسمعكم من عذاب القبر. يا اخوانا لو شفنا النعيم اللي هنا هنزهد في الدنيا واللي فيها. وهنقطع سجاجيد الصلاة من العبادة ولو شفنا العذاب اللي هنا هنزهد في الدنيا واللي فيها. وهنقطع سجاجيد الصلاة من العبادة
ويقال له اجلس فيجلس فيقال له فيجلس وقد مثلت الشمس الى الغروب. يعني هو جوة القبر مش شايف قبر يا جماعة. ده جوة فيه حياة تانية. بيجلس كأن بالزبط كده جبتك ها والشمس بدأت تغيب. ده المنزر
اللي كل واحد مننا هيدخل القبر عليه. ده المنزر ده كان الشمس بتغيب. اشمعنى الساعة دي؟ واشمعنى الساعة دي اللي بتبان لها؟ والله اعلم بقى الليلة اللي جاية كده خير ليلة في حياته ولا شر ليلة في حياته. وقد دنت الشمس الى الغروب فيقال له ارأيتك هذا الرجل الذي كان قبلكم خد بالك
انت كت عايش في ارض مسلمين وكان ارض فيها اسلام. هذا الرجل اللي هو سيدنا محمد عليه الصلاة والسلام الذي كان قبلكم. ماذا تقول فيه؟ وماذا تشهد عليه؟ ها انت قولك فيه ايه نبي ولا مش نبي وبتشهد عليه بايه ؟ بتشهد عليه ما هو ما فيش شاهد ما شفش حاجة. الشهادة دي انت كنت متبع سنته ولا لأ ؟ انت كنت ماشي وراه ولا لأ ؟ عشان كده يا جماعة
هنا السؤال مش من ربك؟ ما دينك؟ من نبيك؟ السؤال هنا اصل ده مسلم. السؤال هنا انت مشيت ورا محمد ولا لأ؟ انت اتبعت سنة محمد ولا لأ؟ انت مشيت ورا امهات المؤمنين
ولا لا؟ سؤال خطير جدا. لازم نعد اجابته من دلوقتي. السؤال ده هيتسأل لنا. ماذا تشهدين على محمد؟ ماذا تشهد على محمد عليه الصلاة والسلام شهادة مشافي واحد ما شفش حاجة. شهادة عملية لواحد وواحدة مشي ورا النبي عليه الصلاة والسلام. ارأيتك هذا الرجل الذي كان قبلكم
ماذا تقول فيه؟ وماذا تشهد عليه؟ انا عايز قلبك يبقى جوة القبر المفتوح ده هو. انا عايز قلبك يبقى جوة القبر المقفول دهو مش معي. انا عايزكم يا جماعة تعيشوا ان الكلام ده حصل جوة
يقين يقين جوة. ماذا تقول فيه؟ وماذا تشهد عليه؟ فيقول دعوني حتى اصلي. سيبونا صلاة اصل هو مؤمن بقى. سيبوني بس استجمع قلبي ومع النبي عليه الصلاة والسلام بيوصف مشاعر مهولة للي سكن جوة القبر. وهو بيقول انه يسمع قرع نعالهم. اه بيوصف خفقان القلب والفزع. والناس
كلها ماشية وسيباك لوحدك. وهو النبي عليه الصلاة والسلام بيقول ها فيؤتى من عن يمينه ومن عن شماله ومن عن يساره ومن عند رأسه الفزع اللي في القلب ملكة العزا الجاية طب انا اعمل ايه ؟ بعد كده فتقول الصلاة ما قبلي مدخل. ويقول الصيام ما قبلي مدخل. وتقول فعل الخيرات ما قبلي مدخل
تقول الزكاة ما قبلي مدخل. النبي عليه الصلاة والسلام بيوصف الامن والفرحة اللي هتبقى في قلبك لما تلاقي العبادات حصن حواليك من كل ناحية. شوفوا المشاعر الرهيبة بعد كده يقال له اجلس يجلس ارأيتك ارأيتك هذا الرجل الذي كان قبلكم ها تشهد على محمد عليه الصلاة والسلام بايه ؟ فيقول دعوني حتى اصلي برضو
الان برضو الموقف مهيب فيقولون انك ستفعل. عايز تصلي صلي بس مش الوقتي. ولكن اجب ارأيتك هذا الذي الرجل الذي كان قبلكم ماذا تقول فيه وماذا تشهد عليه؟ رد السؤال ده فيقول محمد عليه الصلاة والسلام
رسول الله حقا. رسول الله حقا جاء بالحق من عند الله. فيشهد لسيدنا محمد عليه الصلاة والسلام. في ساعتها بيحصل ايه فيقال له على اليقين عشت وعليه مت وعليه تبعث ان شاء الله. الف مبروك
الف مبروك انت راجل عشت على اليقين وبت على اليقين. وهتبعس على اليقين. ثم يفتح له باب الى الجنة يا اخوانا المنزر اللي انتم شايفينه ده ما لوش دعوة باللي جوة بالنسبة لقبور المؤمنين. باب للجنة يشوف طيور الجنة ويسمع الحان الجنة ويشوف
قصور الجنة ويشوف نعيم الجنة ويشوف ابواب الجنة. ويشوف ارائك الجنة. ويشوف اساور الذهب بتاعة الجنة. ويشوف بلكونة القصر بتاعه في الجنة ويشوف الجنة ويشوف شلالات الجنة ويشوف انهار الجنة المبهرة للانواع واشكال والوان. قصص يا اخوانا
يشوف الجنات وانواع والوانها واشكالها يفتح له باب الى الجنة. وكل يوم بيشوف الجنة مرتين. كل مرة يشوف مشهد من جنته غير المشهد اللي قبله. كأن ربنا سبحانه وتعالى بيشوقه ويشوقه ويفرحه ثم يفتح له باب الى الجنة. فيقال هذا
مقامك في الجنة وما اعد الله لك فيها. فيزداد غبطة وسرورا. فرح النبي عليه الصلاة والسلام مركز هنا يا جماعة على مشاعر قلبه وهو جوة القبر. احنا برة قاعدين نعيط عليه. وهو جوة هيطير من الفرح. خلاص دنيتي ايه انا ما عدتش عايز دنيا
الحمد لله يا رب. الحمد لله انك ادتني للعبادة وهدتني للصلاة. وهدتني للقيام وهدتني للذكر وهدتني للقرآن. ما عدتش عايز حاجة من الدنيا بتاعتكم اول ما يتفتح له باب في الجنة انا يا ربي انا لي ده يا رب انت اعديت لي ده يا رب. ده انا يا رب لو اعرف كده كنت موت نفسي ان العبادة ليل نهار
ثم يفتح له باب الى النار. الله! باب للنار ليه! تخيلوا النار بقى وبعد ما شاف الجنة يعني شاف الجنة وبعد كده يشوف النار. شاف الجنة ونعيمها وبعد كده باب النار. ايه ده! ما هذا؟ فيقال هذا كان مقامك في النار. وما اعد الله لك
فيها لو عصيت سيزداد فرحة وسرورا يعني ايه وما اعد الله لك فيها يا جماعة كل واحد مننا انا وانت وانت كلنا وكل اللي معنا دلوقتي في المقابر كل واحد مننا يا جماعة ربنا عمل له مكانين موجودين حالا اهو
مكان في الجنة بكل النعيم اللي فيه ومكان في النار بكل العزاب اللي فيه. زنزانة مكتوب عليها اسمه في جهنم وقصر مكتوب عليه اسمه في الجنة من قبل ما يتخلق وربنا عامل ده وعامل ده لو اطاع له ده لو عصى له ده موقف رهيب. عشان كده ربنا بيقول ولمن خاف مقام ربه جنتان. ليه
جنة بسبب عمله وجنة كان مكتوب عليها اسم واحد تاني. ولكن عمل معاصي وراح جهنم فهو ورس الجنة بتاعة التاني فتخيلوا يا جماعة تخيلوا يا اخواني احنا في موقف رهيب يا جماعة انت دلوقتي في قصر في الجنة باسمك وزنزانة في جهنم باسمك
انت الوقتي في روضة في الجنة باسمك وزنزانة والعياذ بالله احاط بهم سرادقها. تخيل كورة جهنم دي عاملة زي كورة كده وحواليها سرادق يعني حواليها زي ممر وطرقة مش سور واحد ده كزا سور ورا بعض. وجوة الناس بتتعذب والعياذ بالله. هنا مكان باسمنا وهنا مكان باسمنا. يا ترى هيبقى نصيبنا ايه فيها؟ جايين هنا عشان نبقى من
الجنة وان كان فيقال هذا كان مقامك في النار. وما اعد الله لك فيها لو عصيت الله فيزداد فقد وسرورا. فرح افراح جوة القبور. افراح ثم يفسح له مد. ثم يفسح له سبعون ذراعا
وفي رواية مد بصري يعني ايه ؟ اوعوا تفتكروا ان القبر اللي متر في نص متر ده ولا متر مترين في نص متر ده يا جماعة لا لا لا يا اخوانا ولا يعرفوا الكلام ده اهل النعيم
المنزر اللي من برة المنزر الغريب دهوت المنزر القاتم ده هو ما لوش دعوة بالحقيقة اللي جوة في قبور المؤمنين. يفسح له في قبره سبعون ذراعا ينار عليه قبره. القصر بقى قصر كبير وواسع. وبعد كده النجف واللمض والانوار والاضاءات. والكشافات بقى
الوانها واشكالها من اضاءات الجنة بقى. من اضاءات الجنة وجلير الجنة وتحف الجنة. يفسح له في قبره سبعون ذراعا وينار له فيه ويعود جسده كما بدأ يرجع الجسم تراب تاني
ارجع بقى جمال الملامح والشكل والعضلات وتبدأ الرموش تقع والحواجب تقع والسنان تقع والخدود تنتفخ وبعد كده تنفجر والصدر يتفجر والجسم كله والبطن تنتفخ وتتعفن. ويصيب الخضار بتاع العفن البطني والفرج. وبعد كده تنفجر كل هذه
الاشياء والودن تبدأ المخ يسيل من الودان على جانبي الميت. ويبدأ الشعر يقع ويبدأ الجلد يقشر. والضوافر تقع. ويبدأ العروق تنتفخ تبرز من تحت الجلد ويبقى المنزر رهيب وبعد كده الدود ييجي. ويبدأ يلتهم ليل نهار لحد ما يخلص الجسم ويخليه كله تراب. بعد كده الدود يموت. بعد كده يبقى
العزمي يفضل يتحول واحدة واحدة على مدى خمسة وعشرين سنة لحد ما يبقى شوية شوية بيسموها ايه عندنا كان في الطب الشرعي يقول لك بريت بريت البون شوية عضم كده هش
كده متكسر وبعد كده تفتح بعد خمسة وعشرين سنة ما عدش فيه حاجة ما عدش فيه حاجة ما عدش خلاص خلص راح فين؟ شوية التراب اللي احنا واقفين عليهم دلوقتي دول
هم دول خلاص راح ويعني وبعد كده هيبقى المؤمن ايه بقى؟ هو ده يعني النبي عليه الصلاة والسلام قال وذلك الذي قال الله عنه يثبت الله الذين امنوا بالقول الثابت في الحياة الدنيا وفي الاخرة في القبر هنا هو. وبيثبت الله الذين امنوا بالقول الثابت في الحياة الدنيا وفي الاخرة. سبتم ساعة السؤال وفازوا ونجحوا
يا ترى يا جماعة احنا هنبقى من دول ولا مش هيبقى من دول ؟ المكان اللي احنا جايينه هنا ده مش جايين عشان نخوف الناس. احنا جايين هنا عشان هي دي الحقيقة
هو ده المكان اللي هنكتشف فيه الحقيقة ومش هنفوق غير لو جينا هنا لازم كلنا نيجي هنا ونزور المقابر ونقعد ساعة ونقعد ساعتين ونسمع دروس عن الموت هنا نكون محملينها على الموبايل او نجيب كتاب عن الموت ونقرأ هنا ونبدأ نتدبر ونفكر كلنا يا ترى هنخرج من هنا بايه
تعالوا يا جماعة تعالوا واحنا بنحاول نتعظ باكبر قدر ممكن من المكان ده تعالوا نحاول ندخل القبر مفتوح تعالوا من دلوقتي مش بس نبص على القبر من برة. تعالوا نحاول ندخل القبر داهو. ندخل القبر داهوت ونفكر كدا. يعني انا هحاول الوقت ادخله يعني
يعني ممكن الواحد قبل كده ما جرؤش انه يعمل حاجة زي دي. ولكن الوقتي واحنا بنحاول نوعظ قبورنا على قلوبنا على قد ما نقدر. هاحاول ادخل القبر ده. وافكر من جواه كده
يا ترى مشاعر الواحد وهو جوة هتبقى ايه ؟ تعالوا نحاول ندخله كده يا جماعة يعني طبعا يعني مهما الانسان وصف ما حدش هيقدر يحس يعني ايه هو جوة قبر الا لما يدخل جوة قبر
اللي لما يدخل جوة القبر ويبدأ يحس من جواه. يا جماعة المكان اللي انا فيه ده في يوم من الايام كلنا هندخل فيه. هي دي الحقيقة. الحقيقة اللي الكل بيهرب منها. ان الكل هيموت
الغني هيموت والفقير هيموت. المرأة هتموت والراجل هيموت. الصغير هيموت والكبير هيموت. السليم هيموت والمريض هيموت. اللي امر بالمعروف ونهى عن المنكر هيموت واللي عمل كل المعاصي جهارا نهارا هيموت. العفيفة اللي مشت ورا امهات المؤمنين هتدخل هنا. والمتبرجة الكاسية العارية
هتدخل هنا اللي نصر شريعة ربنا هيدخل هنا والعلماني اللي حارب شريعة ربنا برضو هيدخل هنا. يا اخواننا هي دي الحقيقة اللي الكل بيهرب منها. وفي لحظة من اللحظات كل القبور دي كل اهلها يبعثوا في لحظة واحدة. والروح هتنفخ في التراب اللي هيتجمع من كل مكان. في لحظة واحدة والكل هيقوم
من هنا حافي عاري في لحظة من اللحظات كل القبور دي هتتفتح. اذا بعثر ما في القبور وكل اللي فيها هيطلعم الكل حافي عاري كل الملك الملوك الامراء الحكام المليارديرات الجميع هيطلع من تحت هنا حافي عاري عشان يقف بين ايدين ربنا. انا يا جماعة
يعني وانا هنا يعني الواحد فاكر في يوم من الايام كنا الساعة اتنين بالليل وبعض اخواني كانوا جايين المقابر هنا يتدبروا فيها يعني كان احد اخواني ينزل يعمل جولة ويدعوا الشباب الغير ملتزم. واللي ييجي معه ويقبل معه يجيبه هنا الساعة اتنين بالليل يتدبروا في الموت والمقابر. تبقى موعظة في الاول. لقيت اخ من اخواني بيتصل بي
وبيقول لي الحقنا تعال حالا وهو في المقابر. يا ابني مقابر مين الساعة اتنين بالليل؟ قال لي تعال حالا اهوت. انا هابعت لك عربية تيجي تاخدك. فعلا احد اخواني جه خدني وجيت هنا
والله العزيم يا جماعة انا شفت منزر تقشعر له القلوب. شجرة طالعة من قبر صاحبه كان لسة مدفون فيه. صاحبه كان لسة مدفون فيه شجرة طالعة من القبر يعني جدر الشجرة جوة القبر
انشجرة ولعت نار. النار مش من فوق. الشجرة كلها سليمة. النار جاية من تحت الارض. بدأوا يحفروا في الارض كل ما يحفروا يلاقوا النار جاية من تحت والله ما من فوق. النار جاية من تحت. ومنزر الجمر اللي جدر الشجرة بقى مولع فيه. منزر يرعب. يعني جمر جمر. الجمر متوهج وقاعد
يطلع من تحت الارض الجمر جاي من تحت الارض مش جاي من فوق. وقاعد يطلع واحدة واحدة. شوية على ما بدأ ياكل في ساق الشجرة اللي باينة فوق الارض. بدأنا نبص ايه
المنزر المرعب ده انا رحت بعدها بيومين نفس المكان ده في المقابر اللي انا واقف فيها دهي. المشهد ده حصل في المقابر اللي احنا بنصور فيها هنا. جيت بعد يومين
لقيت الشجرة كلها بقت شوية رماد. شوية رماد مرميين كده. والشجرة كلها اتفنت. ها؟ الا جزع صغير كده كان مرمي فوق آآ قبر ولقيت القبر بتاع اللي كان لسه اتفتح لان الشجرة كان جذرها طالع منه. يعني الجزر اللي بدأ النار منه ده كان خارج من جوة قبر من
وصورناها وصورنا الموضوع والشجرة مولعة والنار ملتهبة ونزلناها على النت ولكن يعني يمكن شفقة بالناس برضو سحبنا الفيديو بعدها ولكن ده منزر انا شفته بعيني يعني ايه نار طالعة من تحت الارض. نار بلا سبب وبلا اي آآ آآ يعني سبب من الاسباب
المكان اللي احنا فيه ده يا جماعة يعني احنا مش عايزين نخاف منه. لان احنا فهمنا الوقتي يا روضة يا حفرة ومن حفر النار. يا قصر من قصور الجنة المزهلة
البديعة يا اما والعياذ بالله تموت من الجمر مغلق على صاحبه الى ان تقوم الساعة. عايزين نشوف منازر المقابر الباقية. واحنا بنتكلم عن النص التاني من عن اللي كان مسلم بس في البطاقة. عن اللي كان مسلم ولكن جاحد لنعم ربنا مش مهتم بالدين. ما هوش ملتزم ما بيفكرش
الوقوف بين ايدين ربنا. تعالوا يا جماعة نخرج من القبر اللي عامل زي بوق الاسد المفتوح ده. الله اعلم هيتقفل على مين؟ والله اعلم هيتقفل امتى؟ تعالوا نخرج ونشوف مكان تاني وقبر تاني
بنتكلم فيه عن النص التاني من الحديس مازا يحدس في قبور المسلمين الف تسعمية ستة وخمسين القبر ده صاحبه مدفون فيه من الف تسعمية ستة وخمسين. احنا دلوقتي الفين وتلتاشر
يعني من كم سنة مدفون في المكان داهو احسبوا معي كده يا جماعة حوالي سبعة وخمسين سنة. تقريبا يعني والله اعلم. سبعة وخمسين سنة. يعني الراجل اللي هنا ده هو بقى له ست عقود هنا
بقى له ست عقود ميت ممكن يكون مات وهو عمره مش ستين سنة. ممكن يكون مات وهو عنده تلاتين سنة او اربعين سنة. ما كانش عارف انه هيعيش عشرين سنة فوق التراب
وبقى له ستين سنة تحت التراب وهو ما هواش عارف. هو كان هيعيش هنا قد ايه والله اعلم ممكن كمان الف سنة عايزين نتكلم عن النص التاني من الحديس بقى
قال رسول الله صلى الله عليه وسلم وان كان كافرا. كافرا هنا يا جماعة قلنا اي كفر بنعم الله وجحد نعم الله. الراجل ده لمحمد بن سلمة وده من ائمة السلف العظماء. قال هذا كان من اهل القبلة. هذا كان من اهل القبلة ولكن كان يقولها وبلسانه بغير
من غير يقين. قلبه ما عندوش يقين بالله. قلبه ما عندوش يقين بلقاء الله. يا رسول الله هيحصل له ايه؟ ان كان كافرا هيحصل له ايه؟ ذلك الفاجر اللي انشغل
الدنيا يحصل له ايه؟ فيؤتى من عند رأسه. يجي له ملايكة العذاب من عند رأسه فلا يوجد شيء. ما فيش حد يدافع عنه ما فيش عبادة عملها تقف تدافع عنه من العذاب. ما فيش اعمال صالحة عملها تدافع عنه من العذاب. ثم يؤتى من عن يمينه
ده عمل معاصي كتير ملائكة العزاب انواع يا جماعة. على كل نوع من انواع المعاصي. ممكن يكون فيه ملايكة عذاب. ثم يؤتى من عن يمينه. فلا جدو شيء كلمة تخلع القلب. مجرد ان هو في القبر ويؤتى. ده ده ده ما تنسيش. ما تنسيش في الاول فانه يسمع قرع نعالهم ده هو مفزوع اصلا
مفزوع ان بقى لوحده انتم سايبيني لوحدي فين ؟ انتم سايبني ورايحين فين ؟ وبعد كده يلاقي يؤتى من عند رأس ملايكة العذاب جاية. فزع على فزع خوف على خوف فلا يوجد شيء. ثم يؤتى من عن يمينه. فلا يوجد شيء ثم يؤتى من من عن يساره
الا يوجد شيء ثم يؤتى من عند رجليه فلا يوجد شيء. ما عملش حاجة ما لبستش حجاب امهات مؤمنين يقيها. ما غضتش بصرها. ما عبدتش ربنا سبحانه وتعالى ما صلتش الفرائض. ما صامتش ما دعاش الى الله. ما اجتهدتش في انكار المنكر. ما عملش حاجة. ما عندوش حاجة تحميه ما فيش اي حصن من الاعمال الصالحة
فلا يوجد شيء ثم يقال له اجلس. تيجي بقى ملايكة الحساب بقى اجلس. اجلس مرعوبا خائفا. ده كمان الملايكة التالتين دول عايزين مني ايه ؟ ما بين فزع القبر، الفزع ملايكة العذاب لفزع ملايكة الحساب. فيجلس مرعوبا خائفا. فيقولون له ارأيتك
هذا الرجل الذي كان قبلكم. انت مش كنت عايش في ارض مسلمين! اللي كان قبلكم بقى النبي اللي كان في الارض اللي انت عايش فيها. مش انت كنت مسلم؟ مش كده
مكتوب في البطاقة مسلم ارأيتك هذا الرجل الذي كان قبلكم؟ ماذا تقول فيه؟ وماذا تشهد عليه فلا يهدى الى اسم الى اسم محمد عليه الصلاة والسلام. فلا يهدى الى اسم النبي عليه الصلاة والسلام. فيقول اي رجل اي رجل خدوا بالكم يا جماعة الراجل
كان مسلم. الحديس التاني اللي النبي عليه الصلاة والسلام وصف فيه الكافر قال فيقال فيقول ها ها لا ادري ده الكافر. انما الراجل ده بيقول لهم اي رجل هو مش فاكر انتم بتتكلموا عن مين ؟ فيقولون له محمد الملايكة بتساعده
الملايكة بتساعده وتقول له محمد لو انت مشعوف وخائف مش فاكر محمد مش فاكر محمد فيقول لا ادري سمعت الناس يقولون فقلت كما قال الناس. كانوا بيقولوا مسلم قلت مسلم. كانوا بيقولوا محمد عليه الصلاة والسلام كنت بقول عليه الصلاة والسلام. كانوا بيقولوا
ربنا عز وجل كنت بقول عز وجل انما الكلام ده ما كانش له دعوة بقلبي. ولا كانت دي احلامي. ولا كانت دي اهدافي. ولا فكرت في الجنة ولا فكرت في النار. ولا زرت
المقابر دي في يوم من الايام ولا كنت عامل في اعتباري ان انا هاجي هنا في يوم من الايام. ولو كنت هاعرف ان انا هابقى شوية تراب. ولا كنت هاعرف ان انا
شوية تراب الايدي والارجل تدوس عليهم بعد كده وما حدش حاسس بي ويقول سمعت الناس قالوا قولا فقلت كما قال الناس كان ديني كلام كنت كلامنجي كبير. كنت بتاع كلام وخلاص يا جماعة. يا اخوانا لما الواحد بيدخل القبر داهو القبر اللي
ستين سنة مقفول على صاحبه داهو القبر اللي الباب بتاعه شايفين منزر الباب يا جماعة شايفين منزر الخشب نفسه قديم قد ايه شايفين منزر الحديد بتاعه صدى والله قديم قد ايه ؟ شايف من جوة منزر انتم مش شايفينه. انا شايف سقف القبر السقف واقع. والحديد بتاعه باين قبر. يعني ده شكله بقى له سنين ما حدش جه هنا
شكله بقى له سنين ما حدش. هو ما كانش يتخيل ان ما حدش هيفتكره. ما كانش يتخيل انه هيموت وهيتنسى. وممكن ما حدش فاكر اسمه. من احفاده او او او
سبحان الله العظيم يا اخواني في الله. فيه ناس دينها كلام سمعت الناس قالوا قولا. فقلت كما قال الناس. اوعى دينك يبقى كلام. اوعي تبقي كلمنجية في الدين اوعي كل ما يزكر ربنا والدين الواحد يقعد يقول اه يا عيني والله نفسي كل ده كلام. ربنا سبحانه وتعالى بيقول سعة الميزان فمن يعمل مثقال ذرة
فرة خيرا يرى من يعمل مش من يتكلم اللي اتكلم ليه النهاردة ما لوش اي حاجة. في القبر هيجي لك واحد هتلاقي شكله هتقولي له من انت؟ فيقول انا عبد
امالك مش كلامك. النهاردة اللي هيرافقك في قبرك عملك. يوم القيامة هتقف بين ايدين ربنا نختم على افواههم. عضو الكلام يسكت. اومال اللي يتكلم ايه تكلمنا ايديهم تشهد ارجلهم اعضاء العمل والحركة. اللي صلوا وصاموا اوسعوا في معصية ربنا سبحانه وتعالى. يا جماعة الدين مش كلام. اوعوا يا جماعة تتخدعوا
بالكلام او الملتزم اللي الله خيرا يا اخي يا اخوانا الدين افعال انت بتقومي الليل ولا لأ؟ انت محافز على تكبيرة الاحرام ولا لأ؟ انت الخميس ولا انت بتبكي من تلاوة القرآن اخر مرة بكيت من تلاوة القرآن امتى ؟ اخر مرة ختمت المصحف امتى ؟ اخر مرة امرت بالمعروف ونهيت عن المنكر امتى ؟ اخر مرة شفت
المتبرجة كلمتيها وذكرتيها بربنا امتى؟ اخر مرة عبدنا ربنا سبحانه وتعالى امتى يقول سمعت الناس قالوا قولا وقلت كما قال الناس كلام في كلام وخلاص ولا كنت اعرف الموضوع خطير قد ايه فيقال على ذلك عشت على الشك
عشت وعليه مت وعليه تبعث ان شاء الله. تخيلوا الكلمة دي وقعها على قلبه ايه ؟ تعالوا نشوف مشهد اخير الحلقة ديت وسط المقابر اللي مليانة الاف المشاهد. من برة
من جوة مشاهد تخلع القلب. ولكن ربنا ما وراها لناش. ربنا عرفها لنا بس في القرآن والسنة. تعالوا نشوف مشهد جديد. نختم به الحديس الخطير دهوه حديث ابي هريرة رضي الله عنه. اخواني في الله واحنا في مشهد جديد مكان برضو متهدم وقبر
مقفول على ميت وقبر لسة بالطوب الله اعلم هيتقفل على مين يعني بنكمل حديث ابي هريرة الخطير مع المسلم العاصي اللي بعد عن ربنا فيفتح ثم يفتح له باب الى النار. المؤمن فتح له باب الى الجنة الاول. شاف الجنة وبعد كده شاف النار. ده هيشوف النار الاول. يفتح له باب الى النار
فيقال هذا مقامك وما اعد الله لك في هيال الفزع. انا والله العزيم يا اخواني لا اتخيل انسان قلبه هيتحمل ده ازاي؟ فيزداد حصر وثبورا. ثبور يعني نفسه انه يدفني. نفسه انه يموت. نفسه انه يهلك. ثم يفتح له باب الى الجنة. دي المرة الوحيدة اللي هيشوف فيها الجنة
دي المرة الاولى والاخيرة اللي هيشوف فيها الجنة. هيشوفها عشان يزداد قهر ويقال هذا كان مقامك في الجنة. وما اعد الله لك فيها لو كنت اطعت الله فيزداد حسرة وثبورا. ثم يضيق عليه قبره حتى تختلف اضلاعه
تخيلوا كسر الضلع ده من اشد انواع الالم في الطب. كسر الدرع فركش الرب من اشد انواع الالم في الطب. تخيل بقى لحد مضلوع من الناحيتين تتحطم ثم يضيق عليه قبره حتى تختلف اضلاعه
فذلك الذي قال الله عنه النبي عليه الصلاة والسلام بيقول قول الله ومن اعرض عن ذكري فان له معيشة ضنكا آآ ودي نهاية الحديس. والنبي عليه الصلاة والسلام بيقول ان فيه قبور معيشتها ضنك. ان المعيشة الضنك دي في القبور ضنك ما فيش بصيص امل
ما فيش بصيص نور، ما فيش بصيص راحة من العذاب اللي هو فيه. والعياذ بالله. يعني الوقت يا اخواني في الله احنا تناولنا حديس من الاحاديس الخطيرة، احنا الوقتي حاليا بدأنا الفعاليات اول اول دورة تربوية بازن الله سبحانه وتعالى في البرنامج بتاعنا. اللي هي دورة حتى زرتم المقابر
بترتيب ربنا جينا هنا في المقابر وبدأنا نصور الدورة دي لسه هتستمر ان شاء الله بازن الله. لسة هنتكلم بقى بس هنروح لمقابر شرعية بقى. هنروح لمقابر القبر ده ممكن ما تخافش الا اما تبص له. انما القبر اللي مترين تحت الارض
ارض وبعد كده حفرة بالجنب وبتتردم. قبر الشرع ده بقى ممكن نبقى نكمل بعد كده فيه ان شاء الله. ونبدأ نفكر هنفكر في ايه لما نشوف قبر مفتوح؟ لما تشوفي قبر مقفول تفكري
ايه؟ لما تشوف التراب اللي ما بين المقابر تفكر في ايه؟ وانت على باب المقابر تفتكر ايه؟ وانت داخل وانت خارج تفتكر ايه؟ نبدأ يا جماعة لما شف الكفن لما تشوف الميت ايه يا جماعة اللي نفتكره التدبر ده له فن التدبر في المقابر ده علم التدبر في المقابر ده فن لازم نتعلمه يا جماعة
لازم نستيقظ يا جماعة. الدين بتاعنا مش هيفضل كلام. مش هنفضل نتكلم وخلاص. لازم نتحرك. لازم تتحركي. هننزل ان شاء الله مقابر ونتدبر فيها. هنروح اماكن خلوية ونتدبر في خلق الله العظيم. هنعمل معسكرات بازن الله سبحانه وتعالى نعيش فيها مع الكلام ده. وبازن الله المقابر بالزات هنبدأ معسكر على الارض
مش بس هنصور من المقابر ننقل لكم الكلام. هيبقى فيه معسكر ان شاء الله بازن الله يومين تلاتة يعني هيبقى في مسجد من المساجد. اي حد عايز من مصر ان شاء الله
نيجي ونبدأ بقى انا يعني واخواني بقى بازن الله سبحانه وتعالى من المربين نبدأ بقى نتناول القضية دي بالتفصيل ونبدأ نعيش مع المعنى ده بالتفصيل لان احنا مش بندوق بعض الدين. جينا المقابر شايفين المقابر وحشة ازاي! صعبة ازاي! لا لا لأ. دي حياتنا. لازم تيجي هنا مرة كل اسبوع. لازم على الاقل مرة كل اسبوع
تيجي هنا وتعيش هنا وتقعد ساعة او ساعتين وتقعد تفكر هتعمل ايه وهتدخل المكان ده بايه؟ النهاردة احنا عشنا مع القبور. يعني احنا نفسنا قلوبنا اتغيرت احنا نفسنا واحنا بنحاول نصور من المكان دوت. احنا نفسنا قلوبنا اتغيرت. هنخرج غير لما دخلنا لما هنيجي هنا حاجات خطيرة هتتفجر في قلوبنا. النبي بكى هنا
النبي عليه الصلاة والسلام جثى على ركبته هنا وبكى. السلف بكوا هنا. السلف جم هنا حياتهم اتقلبت. دخلوا بوجه وخرجوا بوجه تاني هنا يا جماعة مكان بيحصل انقلاب. في حياة اللي بيجيه وبيقف مع نفسه فيه. اللي هيقف مع نفسه هنا حياته هتتغير. هتقف مع نفسها قضية الموت حياة
هتتغير وهدف اول دورة بنعملها في البرنامج بتاعنا اول دورة تربوية عملية ان شاء الله بازن الله. واول معسكر على الارض عملي اللي هو دورة ومعسكر حتى زرتم المقابر ان احنا نفوق ونستيقظ. اللهم ايقظ قلوبنا
يا رب اوقف قلوبنا قبل ان نأتي الى هنا. اللهم ايقظ قلوبنا قبل ان ندفن. اللهم ايقظ قلوبنا قبل ان تخرج ارواحنا من اجسادنا اللهم ايقظ قلوبنا ونحن لا نزال احياء. اللهم يا ربنا اعبر ايامنا بطاعتك. اللهم يا ربنا لا تجعلنا من
يا رب. يا رب ان اناسا غفلوا عن جلالك. وغفلوا عن ذكرك ثم جاءوا الى هنا فيا حسرته. فيا ندماه اللهم ارحمنا والطف قلوبنا قبل ان نأتي الى هنا. اللهم اللهم ارحمنا اذا دخلنا في هذه القبور
اللهم ارحمنا اذا دفن في هذه القبور. اللهم كن لنا يوم ندفن في هذه القبور. اللهم يا ربنا يوم تدفن في هذه القبور نجنا يا رب وارحمنا يا رب. واعف عنا يا رب. اللهم انا جئنا الى هناك ما امرتنا وقلت حتى
زرتم المقابر وجئنا نزورها يا رب. وجئنا نزور المقابر ونتعظ ونذكرك ونذكر جلالك. اللهم فثبتنا على طاعتك حتى واحيي ليلنا بقيام الليل واحيي نهارنا بتلاوة القرآن والصيام والذكر. واحيي جوارحنا بالدعوة اليك يا رب
اي كلمة يا رب. ايقظني قبل ان نأتي الى هنا. ايقظنا قبل ان نتحول الى تراب. ايقظنا قبل ان تأكل اجسادنا الدود. اي قبل ان تتعفن الاكفان حول اجسامنا. ايقظنا يا رب قبل ان نصبح ترابا وتطأنا الاقدام. ايقظنا يا رب قبل الموت
وارزقنا عند الموت شهادة. ويا رب ارزقنا الشهادة في سبيلك. اللهم امين. اللهم امين. اللهم امين سبحانك اللهم وبحمدك اشهد ان لا اله الا انت استغفرك واتوب اليك يلا يا اخوان. يلا نقوم ونفوق بقى. يلا على سجادة الصلاة بتاعك
ياللا على المصحف. ياللا اتفق مع حد انكم تنزلوا وتزوروا المقابر. ياللا نبدأ يا اخواني. ياللا نحول دينا لعمل. كفاية كلام. كفاية جدل. كفاية غفلة ربنا يفتح عليكم. ربنا يفتح عليكم في دينكم ودنياكم. سبحانك اللهم وبحمدك. اشهد ان لا اله الا انت